पाएं अपने शहर की ताज़ा ख़बरें और फ्री ई-पेपरडाउनलोड करें
विदिशा। बुधवार को सुबह मेडिकल बोर्ड में अपना प्रमाण पत्र बनवाने आए तमाम विकलांग मरीजों को घंटों परेशान होना पड़ा। इसका कारण यह था कि बुधवार को जिला अस्पताल के अधिकांश डाक्टरों को भोपाल भेज दिया गया था। इस कारण विशेषज्ञ डाक्टर विदिशा में नहीं थे और उन्हें प्रमाण पत्र बनवाने के लिए काफी परेशानी का सामना करना पड़ा। वहीं अस्पताल प्रबंधन ने विशेषज्ञ डाक्टरों के नहीं होने के कारण मेडिकल बोर्ड कैैंसिल कर गुरुवार को कर दिया था लेकिन बाद में जब यह जानकारी प्रशासनिक अधिकारियों और मीडिया के लोगों को पता चली तो आनन-फानन में जिले के आसपास के अस्पतालों से डाक्टरों को बुलवाकर मेडिकल बोर्ड गठित किया गया और करीब 40 विकलांग लोगों के प्रमाण पत्र मेडिकल बोर्ड द्वारा बनवाए गए। प्राप्त जानकारी के मुताबिक प्रत्येक बुधवार को जिला अस्पताल में मेडिकल बोर्ड द्वारा अस्थि विकलांग, मानसिक विकलांग और नेत्र विकलांग आदि मरीजों को बुलाकर उनका परीक्षण किया जाता है तथा शासन की सुविधाओं के लिए प्रमाण पत्र भी दिया जाता है। इसी प्रमाण पत्र को बनवाने के लिए विदिशा इवरात सिंह पुत्र सिरकरतबाई, निवासी ऊदनखेड़ी, हरीकुमार निवासी आष्टा, मनीषसिंह निवासी लटेरी और नितिनकुमार सिंह आदि करीब 40 मरीज यहां आसपास के जिलों से आए थे। ये मरीज जैसे ही अस्पताल पहुंचे तो इन्हें सूचना दी गई कि मेडिकल बोर्ड आज नहीं बैठेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn